TVIRTINU:
Tarnybos vadas

														kmdr. Tadas Mockevičius 

LIETUVOS KARIUOMENĖS SPECIALIŲJŲ OPERACIJŲ PAJĖGOS
KOVINIŲ NARŲ TARNYBA

SUPAPRASTINTO MAŽOS VERTĖS PIRKIMO
(BIURO KONTEINERIŲ NUOMA)
VYKDOMO APKLAUSOS BŪDU,
SĄLYGOS
(2025-01-15)

TURINYS

1. BENDROSIOS NUOSTATOS
2. PIRKIMO OBJEKTAS
3. TIEKĖJŲ KVALIFIKACIJOS REIKALAVIMAI
4. PASIŪLYMŲ RENGIMAS, PATEIKIMAS, KEITIMAS
5. PASIŪLYMŲ GALIOJIMO UŽTIKRINIMAS
6. VOKŲ SU PASIŪLYMAIS ATPLĖŠIMO PROCEDŪROS
7. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
8. PASIŪLYMŲ VERTINIMAS
9. PRETENZIJŲ IR SKUNDŲ NAGRINĖJIMO TVARKA
10. PIRKIMO SUTARTIES SĄLYGOS

Priedai:
1.	Priedas Nr. 1, pasiūlymo pateikimo forma.
2.	Priedas Nr. 2, techninė specifikacija.

I. BENDROSIOS NUOSTATOS

1.1. LK SOP Kovinių narų tarnyba (toliau – perkančioji organizacija, arba Pirkėjas) organizuoja biuro konteinerių su baldais (toliau – nuomos objektas) nuomos pirkimą.
1.2. Vartojamos pagrindinės sąvokos apibrėžtos Lietuvos Respublikos viešųjų pirkimų įstatyme.
1.3. Pirkimas vykdomas vadovaujantis Viešųjų pirkimų įstatymu, mažos vertės pirkimų tvarkos aprašu, kitais teisės aktais bei apklausos sąlygomis.
1.4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų ir konfidencialumo bei nešališkumo reikalavimų.
1.5. Pirkimas vykdomas Centrinėje viešųjų pirkimų informacinėje sistemoje (toliau – CVP IS).
II. PIRKIMO OBJEKTAS
2.1. Pagrindinis nuomos objekto BVPŽ kodas – 44211100-3.
2.2. Nuomos objekto techninės specifikacijos aprašytos priede Nr. 2.
2.3. Nuomos objekto pristatymo vieta – Liepojos g. 5, Klaipėda.
2.4. Pasiūlymų vertinimo kriterijus – kaina.
2.5. Pirkimas į dalis neskirstomas, sudaroma viena sutartis.
III. TIEKĖJŲ KVALIFIKACIJOS REIKALAVIMAI
3. Tiekėjas privalo pateikti įmonės registracijos pažymėjimo kopiją.
IV. PASIŪLYMŲ RENGIMAS, PATEIKIMAS, KEITIMAS
4.1. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS, pagal priede Nr. 1 pateiktą formą. Pasiūlymai, pateikti popierine forma vokuose ar bet kokia kita forma ne CVP IS priemonėmis, nebus priimami ir vertinami, o bus grąžinami neatplėšti tiekėjui (kurjeriui).
4.2. Tiekėjo pasiūlymas bei kita korespondencija pateikiama valstybine kalba.
4.3. Pasiūlymą pateikti iki CVP IS nurodyto termino. Vėliau gauti pasiūlymai nebus priimami.
4.4. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija praneša raštu visiems užsiregistravusiems tiekėjams.
4.5. Dokumentai, kurių reikalaujama pirkimo sąlygose ir kuriuos tiekėjas turi tik popierine forma, teikiami nuskenuoti juos prisegant prie elektroninio pasiūlymo.
4.6. Perkančioji organizacija nereikalauja, kad pateikti pasiūlymai būtų pasirašyti saugiu elektroniniu parašu.
4.7. Perkančioji organizacija neatsako už nenumatytus atvejus, dėl kurių pasiūlymai nebuvo gauti ar gauti pavėluotai.
4.8. Tiekėjas gali pateikti tik vieną pasiūlymą.
4.9. Pasiūlymai gali būti pateikiami iki 2025 m. sausio 23 d. 12.00 val. Iki pasiūlymų pateikimo termino pabaigos teikėjas gali pakeisti arba atšaukti savo pasiūlymą (naudojantis CVP IS priemonėmis). Pasibaigus pasiūlymų pateikimo terminui, teikėjas savo pasiūlymo atsiimti negali.
4.10. Kainos turi būti pateiktos eurais su PVM mokesčiu. Į pateiktą kainą turi būti įskaityti visi mokesčiai ir papildomos išlaidos, tokios kaip transportavimo/pristatymo, draudimo, muitų bei kitos, kurios atsiranda vykdant prekių/paslaugų viešojo pirkimo - pardavimo sutartį.
4.11. pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 30 dienų. Jei pasiūlyme nėra nurodytas jo galiojimo terminas, laikoma kad pasiūlymas galioja 30 dienų.
4.12. Bet kokia informacija, prašymai paaiškinti apklausos sąlygas, apklausos sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.
V. PASIŪLYMŲ GALIOJIMO UŽTIKRINIMAS
5.1. Perkančioji organizacija nereikalauja pasiūlymo galiojimo užtikrinimo.
VI. SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS
6.1. Su CVP IS priemonėmis teiktais tiekėjų pasiūlymais susipažinimas vyks CVP IS nurodytu laiku elektroniniu būdu, adresu: Liepojos g. 5, Klaipėda.
6.2. Pasiūlymų nagrinėjimo, vertinimo ir palyginimo procedūras atlieka pirkimo organizatorius arba pirkimo komisija konfidencialiai, t.y. tiekėjams ar jų įgaliotiems atstovams nedalyvaujant.
6.3. Pasiūlymus CVP IS priemonėmis pateikusiems tiekėjams perkančioji organizacija praneša apie pateiktų pasiūlymų įvertinimą Viešųjų pirkimų įstatymo bei pirkimo taisyklių nustatyta tvarka.
VII. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
7.1. Pateiktus pasiūlymus nagrinėja ir vertina Perkančiosios organizacijos įsakymu paskirta pirkimo komisija arba pirkimo organizatorius. Pirkimų komisija arba pirkimo organizatorius vertina:
7.1.1. ar pasiūlymas atitinka prekių/paslaugų technines specifikacijas;
7.1.2. ar nebuvo pasiūlytos per didelės, perkančiajai organizacijai nepriimtinos, kainos;
7.1.3. ar nebuvo pasiūlytos neįprastai mažos kainos.
7.2. iškilus klausimams dėl pasiūlymų turinio ir pirkimo organizatoriui paprašius, tiekėjai privalo pateikti CVP IS priemonėmis, nekeisdami pasiūlymo esmės, papildomus paaiškinimus per perkančiosios organizacijos nurodytą terminą.
7.3. pirkimo organizatorius atmeta pasiūlymą, jeigu:
7.3.1. pasiūlymas neatitiko prekių/paslaugų technines specifikacijas;
7.3.2. buvo pasiūlytos per didelės, perkančiajai organizacijai nepriimtinos kainos;
7.3.3. buvo pasiūlytos neįprastai mažos kainos, kurių tiekėjas nesugebėjo pagrįsti;
7.3.4. nutraukus finansavimą iš biudžeto;
7.4. apie pasiūlymo atmetimą tiekėjas informuojamas nedelsiant.
VIII. PASIŪLYMŲ VERTINIMAS
8.1. Perkančiosios organizacijos neatmesti pasiūlymai vertinami remiantis kainos kriterijumi. Pirkimas į dalis neskaidomas ir laimėtojas nustatomas kai bendra siūloma nuomos objekto kaina yra mažiausia.
8.2. Nuomos objekto kaina pateikiama eurais. Į kainą įeina visi mokesčiai ir visos tiekėjo išlaidos, tame tarpe ir nuomos objekto pristatymas Klaipėdos mieste. Išlaidos, kurių tiekėjas teikdamas pasiūlymą neįskaičiavo, nebus papildomai apmokamos. 
IX. PRETENZIJŲ IR SKUNDŲ NAGRINĖJIMO TVARKA
9.1. Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija.
9.2. Pretenzija pateikiama perkančiajai organizacijai raštu CVP IS priemonėmis Viešųjų pirkimų įstatymo nustatyta tvarka ir terminais. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo.
9.3. Perkančioji organizacija privalo išnagrinėti pretenziją ir priimti motyvuotą sprendimą Viešųjų pirkimų įstatymo nustatyta tvarka ir terminais.
9.4. Bet kokia informacija, prašymai paaiškinti apklausos sąlygas, apklausos sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.

X. PIRKIMO SUTARTIES SĄLYGOS
10.1. Perkančioji organizacija raštišką pirkimo sutartį siūlo sudaryti tam tiekėjui, kurio pasiūlymas Viešųjų pirkimų įstatymo nustatyta tvarka pripažintas laimėjusiu. Sudaroma pirkimo sutartis atitinka laimėjusio tiekėjo pasiūlymą ir šios apklausos sąlygas.
10.2. Laimėjęs tiekėjas ar tiekėjai privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie laimėjusį pasiūlymą.
10.3. Jeigu tiekėjas ar tiekėjai, kurio pasiūlymas pripažintas laimėjusiu, raštu arba CVP IS priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas yra pirmas po tiekėjo, atsisakiusio sudaryti pirkimo sutartį.

____________________

Priedas Nr. 1

KOMERCINIS PASIŪLYMAS
____________________
(Data)
____________________
(Vieta)

Dalyvio pavadinimas		
Dalyvio juridinis kodas		
Dalyvio veiklos adresas		
Už pasiūlymą atsakingo asmens vardas, pavardė		
Telefono numeris		
Fakso numeris		
El. pašto adresas		

Eil.Nr.	Paslaugos pavadinimas	Mato vnt.	Preliminarus kiekis	1 konteinerio nuomos kaina mėnesiui EUR su PVM	Bendra suma EUR su PVM	
1	2	3	4	5	6	
1.	Biuro konteinerio nuoma su baldais matmenys 2,5 x 6 m.:
•	4 lovos; 
•	4 čiužiniai; 
•	4 pagalvės;
•	4 spintelė rūbams;
•	stalas;
•	kėdės.	vnt.	8			
2.	Biuro konteinerio nuoma, matmenys 3 x 6 m.	vnt.	4			
3.	Biuro konteinerio nuoma, matmenys 6 x 6 m.	vnt.	5			
Viso:		

Kartu su pasiūlymu pateikiami šie dokumentai (jei pateikiama):
Eil.Nr.	Pateiktų dokumentų pavadinimas	Dokumento puslapių skaičius	

			

Pasiūlymas galioja 30 dienų.
______________________________________________________
(Dalyvio arba jo įgalioto asmens vardas, pavardė, parašas)                               A.V.

Priedas Nr. 2

TECHNINĖ SPECIFIKACIJA
(Biuro konteinerio)

1. BENDROSIOS NUOSTATOS

1.1.	Eksploatacija.
1.1.1.	Konteinerinis biuro namelis privalo būti tinkamas pastatyti lygioje (iki 3% galimas nuožulnumas), tačiau neturinčioje kieto pagrindo, smėlėtoje arba dirvonuotoje teritorijoje.
1.1.2.	Privalo būti pritaikytas panaudoti įvairiomis oro sąlygomis:
a)	esant temperatūrai nuo -32º iki +38º C;
b)	esant 100 % oro drėgmei prie +35º C temperatūros;
c)	esant 1,0 g/m³ dulkėtumui;
d)	esant intensyviems krituliams iki 180 mm/m² (lietus, sniegas arba kruša);
e)	esant 20 m/sek. vėjo greičiui, o vėjo gūsiams iki 31m/sek.;
f)	esant staigiam užšalimui (konteinerio konstrukcinis dizainas turi būti toks, kad ledo arba sniego akumuliacija nesugadintų ir nedeformuotų konteinerio elementų, neprišaltų durys).
1.1.3.	Turi būti pritaikytas kelti su įranga, kurios fitingai atitinka ISO 1161, tame skaičiuje:
a)	pakėlimas pakrauto arba tuščio konteinerio už viršutinių kampinių fitingų vertikaliai kranų pagalba, su kabliais arba pasukamais prietaisais;
b)	pakėlimas pakrauto arba tuščio konteinerio už apatinių kampinių fitingų stropų pagalba 45º kampu pagal horizontalę;
c)	pakėlimas pakrauto arba tuščio konteinerio šakinių (tunelinių) griovelių šakiniu krautuvu;
1.1.4.	Konteineris turi būti pritaikytas gabenti:
a)	civilinės paskirties sunkvežimiais, pritaikytais gabenti standartinius ISO konteinerius;
b)	karinės paskirties sunkvežimiai ant „Flatrack“ platformos (pagal standartą STANAG 2413);
c)	karinės paskirties krovininiu automobilius (markė SISU E13TP) ant konteineriams vežti pritaikytos galinės platformos.

2. TECHNINIAI REIKALAVIMAI

2.1.	Technologinės stogo konstrukcijos viršuje turi būti sumontuoti kampiniai fitingai, kurie privalo užtikrinti konteinerio saugą bei užtikrinti drėgmės nepralaidumą. Krituliai nuo stogo turi nutekėti į abi puses skersai stogo padengimo. 
2.2.	Konteinerio vidus (sienos, lubos, grindys) turi būti apšiltintas termoizoliacine medžiaga, užtikrinant šilumos laidumą ne didesnį kaip 0,05 W/m²K, ir padengtas (priklijuota, pritvirtinta ar pan.) lengvai išvaloma, žmogaus sveikatai nekenksminga medžiaga. 
2.3.	Grindys turi būti padengtos neslidžia, atsparia mechaniniams poveikiams, lengvai valoma danga. 
2.4.	Grindų leistina apkrova turi būti ne mažiau kaip 200 kg/m2. Stogo leistina apkrova turi būti ne mažiau nei 150 kg/m2. Gamintojas turi pateikti sertifikatą arba Lietuvos statybų inspekcijos patvirtinimą, kad konteinerio konstrukcijos gali išlaikyti nurodytas apkrovas.
2.5.	Durys turi būti plieninės, apšiltintos termoizoliacine medžiaga. Duryse turi būti sumontuota spyna (4 raktų komplektas konteineriui) su užraktu ir rankena. Durų spalva turi atitikti konteinerio išorinę spalvą. Durų šilumos laidumas - ne didesnis kaip 1,3 W/m²K.
2.6.	Konteinerio išorė turi būti pagaminta iš ne plonesnės kaip 0,5 mm plieninės skardos
2.7.	Pilkos spalvos.

3. KONTEINERINIO BIURO NAMELIO ĮRENGIMAS

3.1.	Šildymas
3.1.1.	Konteinerinis biuro namelis turi turėti šildymo sistemą, kuri užtikrintų konteinerio viduje +21º C temperatūrą, esant išorinei oro temperatūrai iki -20º C. Konteinerio viduje turi būti ne mažiau kaip vienas elektrinis ≈1,5 KW šildytuvas su termoreguliatoriumi. Šildytuvai turi būti stacionariai pritvirtinti, kad transportavimo metu nejudėtų.
3.2.	Vėdinimas
3.2.1.	Konteineriniame biuro namelyje turi būti įrengta vėdinimo-ventiliacinė sistema, kuri atitiktų higienos normų reikalavimus. Turi būti numatyta galimybė uždaryti vėdinimo angą iš vidaus.
3.2.2.	Turi būti įrengtas ≈2 KW šaldymo/šildymo galingumo kondicionierius, kuris turi būti pritvirtintas stacionariai. Kondicionieriaus išorinio bloko tvirtinimo vieta – galinėse sienose, kad netrukdytų konteinerius glausti vienas prie kitos šonais ir užkelti vienas ant kito. 
3.2.3. Kondicionierius turi turėti budinčią temperatūros palaikymo funkciją, kurio palaikytų temperatūrą nuo +5º iki +8º C.
3.3.	Langai.
3.3.1.	Konteinerio galuose turi būti įrengti du varstomi plastikiniai langai (800x1200 mm, +50mm) su stiklo paketu ir išorinėmis tvirtos medžiagos žaliuzėmis, kurių iš išorės nebūtų galima atidaryti. Langų šilumos laidumas - ne didesnis kaip 1,3 W/m²K. Žaliuzių spalva turi būti tokia pati kaip konteinerio išorinė spalva
3.4.	Elektros įranga, ryšių sistema ir žaibolaidis.
3.4.1.	Turi būti įrengta elektros saugos reikalavimus atitinkanti elektros ir įžeminimo instaliacija, kuri užtikrintų konteinerinio biuro namelio apšvietimą ir šildymą bei saugų jo eksploatavimą. Turi būti įrengti 3x3 elektros kištukiniai lizdai su įžeminimo kontaktu, skirti darbo vietoms (dvi kištukinių lizdų grupės turi būti dešinėje konteinerio pusėje ties viduriu ir viena elektros rozečių grupė turi būti kairėje pusėje ties viduriu) ir 2x2 elektros kištukiniai lizdai su įžeminimo kontaktu skirti įrangos pajungimui (po vieną kištukinių lizdų grupę galinėse sienose). Ne mažiau kaip du LED šviesos šviestuvai (pritvirtinti ant lubų) su dvigubu šviestuvų jungikliu. LED šviestuvų galia – ne mažesnė kaip 15 W.
3.4.2.	Konteinerio išorėje sumontuota elektros pajungimo jungtys CEE 5P 400V IP67 (1 vnt. „įėjimo“ ir 1 vnt. „išėjimo“), kuri transportavimo metu sandariai uždengiama, maitinimo įtampa – 380-230 V. 
3.4.3.	Konteineriniame biuro namelyje turi būti įrengta vieta įžeminimui.
3.4.4.	Konteineriniame biuro namelyje turi būti prieinamoje vietoje pakabintas pagal priešgaisrinės saugos taisykles 2 kg ABC miltelinis gesintuvas.

4. PASTABOS

4.1.	Visos į konteinerio išorę išeinančios jungtys (elektros, telefonų ir kita) transportavimo metu turi būti hermetiškai uždengiamos. 
4.2.	Visa konteinerio konstrukcija (su nuleistomis tvirtos konstrukcijos žaliuzėmis) neturi praleisti šviesos srauto iš vidaus į lauką ir atvirkščiai.
4.3.	Konteineris komplektuojamas su atskiromis įėjimo grotelėmis 60x100 cm. Grotelės metalinės, cinkuotos, viršutinė plokštuma pritaikyta purvui ir sniegui nuo avalynės valyti.
4.4.	Konteineris komplektuojamas su vidaus kilimėliais 147x84 cm.

5. KITI REIKALAVIMAI

5.1.	Konteinerinis turi būti atsparus korozijai, biologiniams ir mechaniniams poveikiams. 
5.2.	Konteinerinis turi būti saugus naudojimui (žmonių gyvenimui) ir atitikti sanitarinių higienos normų reikalavimus. 
5.3.	Konteinerio vidaus sauga turi būti užtikrinta nuo atmosferinių poveikių bet kurioje dislokavimo vietovėje bei transportavimo metu.
5.4.	Kiekvienas konteinerinis biuro namelis turi būti pardavėjo (pardavėjo lėšomis) pristatytas, iškrautas ir sumontuotas nurodytose pirkėjo vietovėse (Klaipėdos m.). Sumontuotas konteineris turi būti pakeltas nuo žemės paviršiaus ne mažiau kaip 5 cm. pardavėjo lėšomis.